03/12/2014 | Administración LocalMunicipal
Porto do Son
Aprobación da convocatoria e bases reguladoras do III concurso fotográfico do Concello de Porto do Son

A Alcaldía do Concello de Porto do Son, en data 25 de novembro de 2014, aprobou a convocatoria e as bases reguladoras dos premios do III Concurso fotográfico do Concello de Porto do Son, e que son do seguinte teor literal: 1. Poderán concursar todas as persoas que o desexen, coa excepción dos organizadores do concurso e membros do xurado.2. Tema: “Concello de Porto do Son”. Haberá unha área específica onde valorarase a temática das fotografías relacionadas coa “igualdade de xénero”. 3. As fotografías ou series poderán ser en cor ou en branco e negro, cun tamaño mínimo de 24 x 30 cms. Todas as fotografías irán presentadas en superficie ríxida (non se admite a cartolina), en tamaño 50 x 60 cms. No dorso de cada fotografía figurará exclusivamente o lema da obra, lugar e ano no que se tomou a fotografía. Con todas as obras axuntarase un sobre pechado no exterior no que só aparecerá o alcume do autor. No seu interior indicaranse os seguintes datos: nome e apelidos do autor, título das obras, explicación da técnica utilizada, enderezo e número de teléfono.4. O participante manifesta e garante coa presentación da súa proposta que é o único titular de todos os dereitos de autor sobre a fotografía que presenta ao concurso e se responsabiliza totalmente de que non existan dereitos de terceiros nas obras presentadas, así como de toda reclamación de terceiros por dereitos de imaxe.5. As obras serán remitidas ou presentadas nas oficinas do concello (rúa Atalaia, s/n,15970, Porto do Son) antes das 13:00 horas do día 27 de febreiro de 2015.6. O xurado estará composto por profesionais de recoñecido prestixio no mundo da fotografía e da comunicación. A súa composición deberá fixarse antes da súa reunión polo alcalde e publicarase no taboleiro de anuncios e na páxina web do concello.7. As obras presentadas poderán ser expostas polo concello. - Será obrigatorio entregar o negativo/CD ou soporte equivalente co ficheiro das fotos premiadas. - Os dereitos de uso, difusión, distribución, exhibición, exposición, comunicación pública, divulgación e reprodución das obras premiadas, quedarán cedidos ao Concello de Porto do Son. - As obras non premiadas devolveranse aos seus autores, tras a súa solicitude escrita presentada no concello antes do 24 de abril de 2015.8. Premios: - O primeiro premio: 601 € e un diploma conmemorativo - O segundo premio: 300 € e un diploma conmemorativo - O terceiro premio: 150 € e un diploma conmemorativo - O xurado poderá conceder tres accésit de 60 €, se a calidade das fotografías así o requiriran 9. A participación neste concurso supón a aceptación total das presentes bases.10. A aprobación da presente convocatoria queda sometida á condición suspensiva da entrada en vigor do orzamento do exercicio 2015 no que se conteñan os créditos axeitados e suficientes para atender ás solicitudes que ao amparo daquela se presenten. Contra este acto, que pon fin á vía administrativa, poderase interpoñer, de conformidade co artigo 171.1 do Real decreto lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo, da Xurisdición Contencioso Administrativa. Todo iso sen prexuízo de que poida interpoñer calquera outro que estime oportuno en defensa do seu interese. Porto do Son, 25 de novembro de 2014. O alcalde, Asdo.: José Luis Oujo Pouso